Rikunarita-ORG/Wikinium huggingface dataset:
# Extinción

Reconstrucción d'un dodo (*Raphus cucullatus*), una especie extinta paradigmatica.
En Biolochía y en Ecolochía, a **extinción** (pronunciau 'estinción' en aragonés) ye o proceso de desaparición de toz os miembros d'una especie u d'un taxón. En aragonés, l'organismo que ha sufierto a extinción se diz que ye **extinto**.

Anque tecnicament no se puet considerar extinta una especie dica que o zaguero d'os miembros d'ella s'haiga muerto, si l'habitat que ocupa presenta complicacions puet tornar-se difícil de precisar si en queda bel uno u no. Ixo fa posible o fenomeno d'os taxons lazaro que, de forma que s'asemella con o personache biblico d'an se quitó ixe nombre, son os organismos que «reviscolan» u, millor dito, se tornan a trobar dimpués de tiempo sin que se'n sabese cosa.

A la contra, tamién puet pasar que un organismo sía virtualment extinto sin que s'haiga muerto lo zaguero d'os individuos, como gosa pasar-les a las especies que tienen reproducción sexual pero que toz os individuos que en queda son d'o mesmo sexo. Un eixemplo en o cual pasó esto, en Aragón, fue o bucardo, que en zagueras no quedaban si que fembras y a zaguera acabó por morir en l'anyo 2000.

De manera natural, por efecto d'a evolución, as nuevas especies apareixen por especiación. Atras especies s'extinguen cuan ya no son capables de sobrevivir en as condicions d'o medio natural an viven, en especial si as condicions cambian. Seguntes un estudio, a mayoría d'especies s'extinguen entre os 10 millons d'anyos dimpués d'a suya aparición. Por tanto, a extinción ocurre de traza natural en a naturaleza. Se calcula que o 99,9% d'as especies que bella vez estuvon vivas ya son extintas.

## Se veiga tamién

* Especiación.
* Extinción masiva.
* Lugar amortau.

## Referencias
# Selección artificial

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

A **selección artificial** ye la cría intincionata de bella caracteristica fenotipicas u una combinación d'ellas. O termin va estar definito per Charles Darwin en contraste con a selección natural, an a capacidat d'esbandir-se las caracteristicas pende en a supervivencia y l'adaptación a l'habitat de l'organismo. A selección artificial que produce un empioramiento d'a especie dende lo punto d'anvista humán ye clamata selección negativa.

## Veyer tamién

* Selección natural
# Biolochía

A **Biolochía** (d'o griego βίος [bíos], «vita», y -λογία [-lochía], «tratau, estudio, ciencia») ye a ciencia que estudia a los sers vivos y la vida. Estudía as caracteristicas fisicas y de comportamiento d'os organismos vivos (actuals u d'o pasau), cómo han plegau a existir, y qué interaccions tienen entre éls y con o medio ambient. A Biolochía abarca buena cosa de brancas, que muitas vegadas se consideran mesmo disciplinas independients.

O prencipio de l'emplego d'o termino *biolochía* ye en o primerias d'o sieglo XVIII y ye atribuyiu a Karl Friedrich Burdach en 1800; en publicacions o termin ye mencionau en a obra *Biologie oder Philosophie der lebenden Natur* de Jean-Baptiste Pierre-Antoine de Monet, y en *Hydrogéologie* de Gottfried Reinhold Treviranus, todas dos publicatadas en 1802, independientment una de l'atra.

## Brancas d'a Biolochía

A Biolochía tien muitas brancas entre as que cal destacar as siguients:

* Biolochía humana.
* Biolochía marina.
* Biolochía sistematica.
* Bioquemica.
* Botanica.
* Ecolochía.
* Fisiolochía.
* Chenetica.
* Histolochía.
* Micolochía.
* Microbiolochía.
* Zoolochía.

## Galería d'imáchens

* Animalia - Bos primigenius taurus.
* Planta - Triticum.
* Fungi - Morchella esculenta.
* Stramenopila/Chromista - Fucus serratus.
* Bacteria - Gemmatimonas aurantiaca (- = 1 Mikrometer).
* Archaea - Halobacteria.
* Virus - Gamma phage.

## Referencias

## Vinclos externos

* Se veigan as imáchens de Commons sobre **a Biolochía**.
* (es) *Colegio Profesional de biologos de Aragón* (COPBA).
# Griego antigo

| Griego antigo *Ἀρχαία Ἑλληνική* |
| --- |
| **Atras denominacions:** | {{{atrasdenominacions}}} |
| **Parlau en:** |  Grecia, Turquía, Chipre, Italia, Francia, Espanya, Africa |
| **Rechión:** | {{{territorios}}} |
| **Etnia:** | {{{pueblo}}} |
| **Parladors:** | Luenga muerta |
| **Posición:** |  (Ethnologue 1996) |
| **Filiación chenetica:** | Indoeuropea
 Luenga helenica
    **Griego** |  |
| Estatus oficial |
| **Oficial en:** |  |
| **Luenga propia de:** | {{{propia}}} |
| **Reconoixiu en:** |  |
| **Regulau por:** | No ye regulau oficialment |
| Codigos |
| **ISO 639-1** |  |
| **ISO 639-2** | grc |
| **ISO 639-3** | {{{iso3}}} |
| **SIL** | grc |
| Extensión d'o griego antigo |

O **griego antigo** (en griego *Ἀρχαία Ἑλληνική*) ye una fase u etapa de l'idioma griego que incluye o griego arcaico (entre os sieglos IX aC y VI aC), o griego clasico (sieglos V aC y IV aC), o griego helenistico (dende o sieglo III aC dica o sieglo VI), precedito por o griego micenico y succedito por o griego bizantín.

O griego helenistico ye tamién conoixito como *koiné* y, por haber-se feito una traducción d'a biblia a esta etapa d'o griego, tamién ye dito griego biblico. Antes d'a *koiné* o griego d'os periodos clasico y arcaico yera esminglanato en diferents parlas y/u dialectos locals.
# Taxia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

En Biolochía, una **taxia** (pronunciau /'taksja/, como "tacsia"; d'o griego <*ταξία*, "táksia"; «movimiento guidau» u «conduciu») ye una respuesta comportamental innata d'un organismo frente d'un estímulo direccional u d'un gradient d'estímulo. O contrario de a taxia ye l'ataxia, falta de respuesta debant d'os estímulos, termino que tamién tiene uso en medicina.

Una taxia ye diferent d'un tropismo. Mientres que o tropismo describe o creiximiento d'un organismo u bel organo en a dirección que marca o estímulo, a taxia gosa referir-se a la orientación de tot l'organismo (u d'un organo ya formau) como respuesta a o estímulo en qüestión.

## Tipos

As taxias que afectan a una cantidat mas gran d'organismos, y que por tanto son mas comuns en a naturaleza, son as siguients:

* Relacionadas con a luz:
	+ Fototaxia, orientación cara ta la luz.
	+ Escototaxia, orientación cara ta la escuridat.
* Con a concentración de quimicos en o medio:
	+ Quimiotaxia.
		- Quimiotaxia positiva, orientación cara ta la mayor concentración d'o quimico en qüestión.
		- Quimiotaxia negativa, orientación cara ta la menor concentración d'o quimico en qüestión.
			* Aerotaxia positiva y negativa, en función d'a concentración d'oxicheno en o medio.
			* Azototaxia, en función d'a concentración de nitrocheno.
			* Sulfotaxia, en función de a de sufre.
			* Etc.
* Con a gravedat:
	+ Gravitaxia.
		- Gravitaxia positiva, orientación cara ta baixo u o centro d'a tierra.
		- Gravitaxia negativa, orientación ta lalto.
* Con a temperatura:
	+ Termotaxia
		- Termotaxia termofila, orientación cara ta la calor.
		- Termotaxia psicrofila, orientación cara ta o frido.
* Con a presión d'o medio:
	+ Barotaxia
		- Barotaxia positiva, orientación cara ta la on que se dan as presions mas altas.
		- Barotaxia negativa, orientación cara ta la on que se dan as presions mas baixas.
* Con os movimioentos de fluyius:
	+ Anemotaxia, orientación en función d'o viento.
	+ Reotaxia, orientación en función d'una corrient d'augua.
* Con os campos magneticos:
	+ Magnetotaxia.
* Con as diferencias de voltache electrico:
	+ Galvanotaxia
* Con a intensidat de sonius en o medio:
	+ Fonotaxia
		- Fonotaxia positiva, orientación cara ta'l soniu mas fuerte.
		- Fonotaxia negativa, orientación fuyindo de o soniu mas fuerte.
* Con os estímulos táctils:
	+ Tigmotaxia

## Se veiga tamién

* Haptotaxia
* Mecanotaxia
# Metodo cientifico

O **metodo cientifico** ye l'estudio sistematico, controlau, empirico y critico de proposicions hipoteticas sobre presuntas relacions entre diferents fenomenos naturals y ye o mecanismo emplegau en as ciencias experimentals ta convalidar u invalidar una teoría, por meyo d'a experimentación u d'a observación.

Son dos os pilars basicos d'o metodo cientifico. O primero d'éls ye la reproducibilidat, ye decir, a capacidat de repetir un determinau experimento en cualsiquier puesto y por cualsiquier persona. Iste pilar emplega ta la suya practica, esencialment, a comunicación y a publicidat d'os resultaus obtenius.

O segundo pilar ye la falsabilidat. Ye decir, que toda proposición cientifica ha de tener a posibilidat de ser falsada. Isto implica que se pueden disenyar experimentos que, en o caso de dar resultaus diferents a los previstos, negareban a hipotesi que s'ha posau a prueba.

En l'actualidat os resultaus d'a investigación cientifica son publicaus en revistas cientificas especializadas dimpués de criticas u comentarios d'atros espertos, correccions por parti d'os autors y encara verificación d'os experimentos por atros equipos d'investigación. A lo mesmo tiempo, ye encomenzando a estar usual que se publiquen en o rete (Internet) a lo tiempo que en as revistas cientificas.

O metodo cientifico s'adapta de trazas diferents seguntes a ciencia concreta. En Cheolochía historica no pueden fer experimentos porque o proceso ye mes largo que a vida d'o investigador, l'obchecto puet estar mes gran que cualsiquier laboratorio, y los procesos pasaus irrepetibles en as mesmas condicions. En cuenta de fer-se-ie experimentos se fa experiencia en os prencipios basicos, que permiten comparanzas con feitos actuals y experimentables.

## Vinclos externos

* Se veigan as imáchens de Commons sobre **lo mScientific method**.
# Ciencia

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

**Ciencia** (d'o latín *scientia*, conoiximiento, pronunciato *ˈθen.θja* u *ˈθjen.θja*) son as diferents brancas d'o saber humano, y en un sentito cheneral ye o conchunto de conoiximientos. Manimenos, dende o sieglo XIX, o significato semantico d'a palabra s'ha reducito a l'actividat destinata a l'adquisición de conoixencias *a traviés d'o metodo cientifico*, esligando-se asinas a filosofía d'as ciencias exactas y d'as experimentals.

## Clasificación d'as prencipals desciplinas cientificas

### Ciencias puras, exactas u formals

En contraposición a las ciencias aplicatas, son as que no paran cuenta en a suya aplicación practica. Emplegan a deducción como metodo de rechira d'a verdat.

Lochica - Matematicas.
### Ciencias naturals

As que tienen por obchecto lo estudio d'a naturaleza.

Astronomía - Biolochía - Bioquimica - Biotecnolochía - Ciencias d'a Tierra - Ecolochía - Exoplanetolochía - Fisica - Cheolochía - Quimica.
### Ciencias socials u humanas

Son totas as ciencias, en sentito amplo, que s'ocupan d'os aspectos de l'hombre - cultura y sociedat- no estudiatos en as ciencias naturals.

Antropolochía - Arqueolochía - Biblioteconomía - Ciencias d'a información - Ciencias politicas - Dreito - Economía - Cheografía - Historia - Lingüistica - Pedagochía - Psicolochía - Sociolochía - Filosofía - Relichions y creyencias - Urbanismo.
### Ciencias aplicatas

Agricultura - Astronautica - Automoción - Ciencias d'a Salut - Comunicacions y transportes - Gastronomía - Informatica - Menería - Pesca - Ganadería - Tecnolochía.
### Ciencias ocultas

Son conoiximientos y practicas misteriosas que dende antigo se miran de comprender y dominar os secretos d'a naturaleza. No siguen o metodo cientifico por lo que no son reconoixitas como desciplinas cientificas. En cheneral son consideradas pseudosciencias.

## Referencias

## Vinclos externos

* Se veigan as imáchens de Commons sobre **a Ciencia**.
# Organismo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

L'arrecife de coral ye un ecosistema a on que viven muitos sers vivos.
Un **organismo**, tamién dito **ser vivo**, ye un conchunto d'atomos y moleculas que forma una estructura material muit organizata y complexa, en a cual intervienen sistemas de comunicación molecular, que se relaciona con o medio ambient con un intercambio de materia y enerchía d'una forma ordenata y que exerce as funcions basicas d'a vida que son a nutrición, a relación y a reproducción, de tal manera que os organismos actúan y funcionan por éls mesmos sin perder o suyo livel estructural.

A materia que forma os organismos ye composata en un 95% por cuatre atomos que son o carbonio, hidrocheno, oxicheno y nitrocheno, a partir d'os cuals se forman as moleculas:

* Moleculas organicas u biomoleculas: acidos nucleicos, as proteínas, os glucidos y os lipidos.
* Moleculas inorganicas: augua, sals minerals y gases.

Istas moleculas se repiten constantment aintro d'os sers vivos, por o que l'orichen d'a vida procede d'un antecesor común fa muitos millons d'anyos sobre a Tierra.

Toz os organismos son constituitos por celulas. En l'interior d'istos se realizan as secuencias de reaccions quimicas necesarias ta la vida.

## Clasificacion d'os organismos

* Cytota (sers celulars).
	+ Prokaryota.
		- Archaea (arqueas).
		- Bacteria (bacterias).
	+ Eukaryota.
		- Animalia (animals).
		- Plantae (plantas).
		- Fungi (fongos).
		- Protista (protozoos, algas y bella floridura).
* Acytota (seres no celulars).
	+ Prion (priones).
	+ Akamara.
		- Euviria (virus, viroides).
		- Viroida (virus satélites, virusoides, virofagos, plasmidos y transposons).

## Referencias
# Categoría taxonomica

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

**DominioReinoFilo** u **DivisiónClaseOrdenFamiliaCheneroEspecie**
Una **categoría taxonomica** ye cadagún d'os rans u livels hierarquicos a os que se troba ligau un taxón, seguntes a taxonomía y a cladistica. A biolochía sistematica se basa en un sistema hierarquico de livels inclusivos, en cadagún d'os cual se troba incluidos atros menors, y que a la suya vegada ye incluido en un livel superior.

Os taxons que corresponden con as categorías taxonomicas tienen un nombre cientifico formau por una sola parola que ye en latín, sacando o caso d'a categoría taxonomica "especie", en o que o nombre d'o taxón ye formau de dos parolas latinas. Especie y os suyos subordinaus (subspecie, variedat, etc.) tamién se consideran una categoría taxonomica.

Os regles d'escritura, en Biolochía, dexichen que os nombres de taxón que corresponden con as diferents categorías taxonomicas s'escriban, a demás d'en latín, con a inicial en mayuscula. En o livel d'especie, o nombre cientifico s'ha d'escribir con a inicial d'a primer parola (que coincidirá con o chenero) en mayuscula y con o nombre especifico tot en minuscula. En o caso de que s'escriba a maquina, o nombre d'especie s'escribirá además tot en cursiva.

As principals categorías taxonomicas son:

* Dominio.
* Reino.
* Filo (en animals y plantas) u División en Botanica.
* Clase.
* Orden.
* Familia.
* Chenero.
* Especie.

Anque cadaguna d'ellas puede tener subdivisions y supradivisions que tamién se considera categorías, como o superreino, a subclase, superorden, suborden, subchenero y belatras no tan obvias, como a tribu, que ye una subdivisión d'a familia.

## Se veiga tamién

* Taxón.
* Clado.
* Taxonomía.
# Augustin Pyrame de Candolle

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Augustin Pyrame de Candolle |
| --- |
|  Grabato d'o botanico suizo Augustin Pyrame de Candolle. |
| **Información personal** |
| Calendata de naixencia | 4 de febrero de 1778 |
| Puesto de naixencia |  Chinevra (Cantón de Chinevra, Suiza) |
| Calendata de muerte | 9 de setiembre de 1841 |
| Puesto de muerte |  Chinevra (Cantón de Chinevra, Suiza) |
| Ocupación | Botanico |

**Augustin Pyrame de Candolle**, naixito de Chinevra (Cantón de Chinevra) o 4 de febrero de 1778 y muerto en a mesma ciudat de Chinevra o 9 de setiembre de 1841, estió un botanico suizo. Estió colaborador de Jean-Baptiste Lamarck.

## Vinclos externos

* Se veigan as imáchens de Commons sobre **Augustin Pyrame de Candolle**.
# John Lindley

*Iste articlo ye sobre un cientifico britanico; ta atros usos, se veiga **John Lindley (desambigación)**.*

| John Lindley |
| --- |
|  O botanico britanico John Lindley. |
| **Información personal** |
| Calendata de naixencia | 8 de febrero de 1799 |
| Puesto de naixencia |  Old Catton (hue Norwich, Norfolk) |
| Calendata de muerte | 1 de noviembre de 1865 |
| Puesto de muerte |  Turnham Green (Londres) |
| Ocupación | Botanico, micologo y paleontologo |

**John Lindley**, naixiu d'Old Catton (hue Norwich, Norfolk) o 8 de febrero de 1799 y muerto en Turnham Green (Londres) l'1 de noviembre de 1865, estió un botanico, micologo y paleontologo britanico. En 1857 recibió la *Royal Medal*.

## Vinclos externos

* Se veigan as imáchens de Commons sobre **John Lindley**.

|  |  |  |
| --- | --- | --- |
| Predecesor: **William Thomson, y John Richardson** | **Medalla d'a Royal Society** 1857 (con Edward Frankland) | Succesor: **William Lassell, y Albany Hancock** |
# Anatomía

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

*Anatomía d'o cuerpo humán* por Juan Valverde de Amusco.
L'**anatomía** ye a branca d'a biolochía que estudia a estructura y organización d'o sers vivos, a sobén basando-se en a disección.

Encara que l'anatomía siga una ciencia descriptiva, a comprensión adecuada d'as estructuras anatomicas implica una conoixencia d'a suya función en os organismos vivos, ye dicir, d'a fisiolochía. Ye por esta razón que o desarrollo de l'anatomía y d'a fisiolochía s'han produciu a la vegada.

Os estudios d'a Medicina moderna prencipioron con l'anatomía humana, o cientifico experto en ista ciencia ye dito "anatomista".

Se puede dividir l'anatomia entre:

* Anatomía animal.
* Anatomía vechetal.

As prencipals brancas de l'anatomia incluyen;

* Anatomía contimparativa.
* Histolochía.
* Anatomía humana.

## Vinclos externos

* Se veigan as imáchens de Commons sobre **l'Anatomía**.

## Referencias
# Bioquimica

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Molecula d'hemoglobina.
A **bioquimica** ye a ciencia que estudia las reaccions quimicas y interaccions que se dan en organismos vivos, incluindo o estudio y a estructura de proteínas, carbohidratos, lipidos, acidos nucleicos y atras moleculas presents en celulas.

A etimolochía d'a parola *bioquimica* proviene d'o griego *βίος*, *bios*, "vida" y de *quimica*, y ista d'o baixo latín *chimia*, de l'arabe *kīmiyã´*, "piedra filosofal", y iste, probablement d'o griego *khymeía* "mezcla de sucos".

A supervivencia d'os sers vivos pende d'a suya capacidat ta fer una serie de reaccions quimicas endrezatas a lo intercambio de materia y enerchía con o medio ambient y a la fabricación d'as suyas estructuras vitals. A bioquimica estudia, por tanto, totas aquellas reaccions que se producen tanto en l'interior d'a celula como en o medio interno d'os organismos pluricelulars. Istas biorreaccions no difieren esencialment d'as reaccions tipicas d'a quimica organica, encara que son caracterizatas especificament por o feito de producir-sen totas a temperaturas relativament baixas (por un regular, inferiors a 45 °C) gracias a l'aduya d'uns biocatalizadors, ditos enzimas, y por o feito de funcionar chuntas as unas con as atras en un complexismo rete d'interrelacions, que constituye o metabolismo. O metabolismo consta de reaccions degradadoras (catabolismo), que aportan a materia y a enerchía necesarias ta l'organismo, y de reaccions biosinteticas (anabolismo), que emplegan a materia y a enerchía ta la construcción d'as macromoleculas y d'atras estructuras complexas de l'organismo. A bioquimica ye una ciencia naixita d'a converchencia y o creiximiento d'a quimica organica y a fisiolochía, dos ciencias muit desembolicatas mientres o sieglo XIX, que han experimentato un progreso muit important mientres os zaguers cincuanta anyos.

Como totas as formas de vida de l'actualidat descienden d'o mesmo antipasau común, tienen una bioquimica por un regular parellana. Se desconoixe si as bioquimicas alternativas son posibles u practicas.

## Referencias
# Metabolismo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Estructura d'a coencima trifosfato d'adenosina (ATP), una intermediaria principal en o metabolismo enerchetico.
O **metabolismo** ye o conchunto de reaccions quimicas que se desembolican adintro d'un organismo ta mantener-lo en vida. Istos procesos permiten a los organismos creixer y reproducir-se, mantener as suyas estructuras, y responder a lo suyo medio. O metabolismo gosa subdividir-se en dos categorías. O catabolismo descompone materia organica, como por eixemplo ta quitar enerchía en a respiración celular. L'anabolismo, d'atra man, emplega enerchía ta construir components d'as celulas como as proteínas y acidos nucleicos.

As reaccions quimicas d'o metabolismo s'organizan en rotas metabolicas, en que una sustancia quimica ye transformata en una atra por una secuencia d'enzimas. As enzimas son crucials ta o metabolismo, ya que permiten que os organismos faigan as reaccions deseyables pero termodinamicament desfavorables acoplatas a reaccions favorables. As enzimas tamién permiten a regulación d'as rotas metabolicas en respuesta a cambios en o medio d'a celula u sinyals d'atras celulas.

O metabolismo d'un organismo determina cualas sustancias li son nutritivas y cualas li son verenosas. Por eixemplo, bel procariota emplega sulfuro d'hidrochén como nutrient, pero iste gas ye verenoso ta os animals. A velocidat d'o metabolismo, o ritmo metabolico, tamién influencia la cantidat d'alimento que ye menester ta un organismo.

Una caracteristica sorprendent d'o metabolismo ye o pareixito d'as rotas metabolicas basicas incluso entre especies muit diferents. Por eixemplo, lo conchunto d'acidos carboxilicos que son conoixitos como intermediarios d'o ciclo de Krebs son presents en toz os organismos, y existen en especies tan diversas como a bacteria unicelular *Escherichia coli* y organismos multicelulars granizos como os elefants. Istos pareixitos sorprendents en o metabolismo son probablement o resultato d'a gran eficiencia d'istas rotas, y d'a suya aparición primera en a historia evolutiva.

## Referencias